דמיאן שאזל

דמיאן שאזל (באנגלית: Damien Chazelle; ‏נולד ב-19 בינואר 1985) הוא תסריטאי ובמאי קולנוע צרפתי-אמריקאי. הוא ביים את הדרמה הפסיכולוגית "ויפלאש" (2014), את הדרמה הרומנטית המוזיקלית "לה לה לנד" (2016), את הדרמה הביוגרפית "האדם הראשון" (2018) ואת הסרט התקופתי "בבילון" (2022). עבור "ויפלאש", הוא היה מועמד לפרס האוסקר לתסריט המעובד הטוב ביותר. ההצלחה המסחרית הגדולה ביותר שלו הגיעה עם "לה לה לנד", שהיה מועמד ל-14 פרסי אוסקר, וזכה בשישה כולל הבמאי הטוב ביותר, מה שהפך אותו לאדם הצעיר ביותר שזכה בפרס בגיל 32. הוא ביים שני פרקים בסדרה המוגבלת של נטפליקס "The Eddy". שאזל נולד בפרובידנס, רוד איילנד, ב-19 בינואר 1985. הוא בנם של הסופרת וההיסטוריונית פרופסור לתולדות ימי הביניים סיליה (מרטין), אנגלו-קנדית במוצאה, ומדען המחשב הצרפתי ברנרד שאזל, המלמד כפרופסור באוניברסיטת פרינסטון. לפי רצון הוריו, נוצרים רומיים-קתוליים לפי דתם, הוא למד בבית ספר יהודי בפרינסטון. שאיפתו הראשונה הייתה תעשיית הקולנוע, אך לאחר מכן רצה להיות מוזיקאי והתאמץ מאוד כדי להיות מתופף ג'אז בבית הספר התיכון. הוא סיפר שהיה לו מורה קשוח למוזיקה שהיה ההשראה לדמותו של טרנס פלצ'ר בסרט הפריצה שלו, "ויפלאש". עם זאת, שלא כמו גיבור הסרט אנדרו ניימן, שאזל הצהיר שבאופן אינסטינקטיבי הוא תמיד ידע שאין לו כישרון להיות מוזיקאי דגול, ואחרי התיכון שב לתעשיית הקולנוע, שאותה הגדיר כאהבתו הראשונה. הוא סיים תואר ראשון בקולנוע במחלקה לאמנות חזותית ולימודי הסביבה באוניברסיטת הרווארד, שם פגש ב-2010 את אשתו לעתיד ג'זמין מק'גלייד, גם היא תסריטאית, במאית ומפיקה. השניים התגרשו ב-2014, ומשנת 2015 בת זוגו היא השחקנית אוליביה המילטון אותה הכיר בעת צילומי הסרט "לה לה לנד". סרט הבכורה של שאזל כתסריטאי ובמאי היה "גאי ומדלן על ספסל בפארק". הוא השתתף בכתיבת התסריט לסרט "גירוש השדים האחרון חלק 2 (2013)" יחד עם אד גס דונלי. בנוסף, הוא כתב את התסריט לסרט "התו האחרון", סרט מתח שבו פסנתרן מתמודד עם איום ברצח תוך כדי נגינתו בקונצרט. שאזל הצהיר בראיונות שהוא אמנם עבד כתסריטאי פרילנסר, אך שאיפתו הייתה לביים בעצמו תסריט שכתב. הוא תיאר את "ויפלאש" כתסריט שכתיבתו נבעה מבריחה מתסריט אחר שבכתיבתו היה תקוע. "חשבתי לעצמי, זה לא עובד, אולי אניח לזה ואכתוב משהו על מתופף ג'אז בבית ספר תיכון". לדבריו, בתחילה לא רצה להראות את התסריט לאחרים מכיוון שהרגיש שזה אישי מדי, "שמרתי את זה במגירה". "ויפלאש" זכה בהתעניינות מצד מפיקים, אך בתחילה אף אחד לא רצה לעשות את הסרט. התסריט בן 85 העמודים של שאזל הופיע ברשימה השחורה של 2012 כאחד מתסריטי הקולנוע הטובים ביותר שטרם הופקו לאותה שנה. בסופו של דבר נמצאו מפיקים לסרט, ביניהם הלן איסטברוק שהציע את ג'יי קיי סימונס לתפקיד המורה, טרנס פלצ'ר. גרסה מקוצרת של הסרט הופקה עבור פסטיבל סאנדנס 2013 והתקבלה שם. המימון עבור הסרט הושג, וב-2014 שוחררה הגרסה המלאה וזכתה לתגובות חיוביות באופן גורף. ״ויפלאש״ זכה בפרס הסרט הקצר הטוב ביותר בפסטיבל סאנדנס 2013, וב-2014 בפרסים חביב הקהל ובחירת השופטים, הפעם כסרט באורך מלא. כמו כן זכה הסרט בפרס הגדול ובפרס חביב הקהל בפסטיבל הסרטים האמריקאיים בדוביל ה-40. ב-15 בינואר 2015 קיבל ויפלאש חמש מועמדויות בקטגוריות שונות לפרס האוסקר, ביניהם התסריט המעובד הטוב ביותר עבור שאזל. ב-2016 יצא לאקרנים סרט שביים וכתב, "לה לה לנד", סרט מוזיקלי בכיכובם של אמה סטון וראיין גוסלינג. הסרט הועמד למספר שיא של ארבע עשרה מועמדויות בטקס פרסי האוסקר וזכה בשישה פרסים, כולל פרס אוסקר לבמאי הטוב ביותר. הסרט זכה גם בשבעה פרסי גלובוס הזהב כולל לסרט הטוב ביותר, פרס גלובוס הזהב לבמאי הטוב ביותר - סרט קולנוע, פרס באפט"א לבמאי הטוב ביותר ופרס גלובוס הזהב לתסריט הטוב ביותר. ב-2018 ביים את הסרט "האדם הראשון", סיפורו של האסטרונאוט ניל ארמסטרונג. ב-2019 החל לעבוד על סרטו החדש "בבילון" (Babylon) בכיכובם של בראד פיט ומרגו רובי. הסרט, המתרחש בשנות העשרים, סביב תור הזהב של הוליווד, עלה לאקרנים ב-14 בנובמבר 2022. מדיה וקבצים בנושא דמיאן שאזל בוויקישיתוף דמיאן שאזל, במסד הנתונים הקולנועיים IMDb (באנגלית) דמיאן שאזל, באתר "אידיבי", מאגר הידע העברי לקולנוע ישראלי ועולמי דמיאן שאזל, באתר AllMovie (באנגלית) דמיאן שאזל, באתר Rotten Tomatoes (באנגלית) דמיאן שאזל, באתר Box Office Mojo (באנגלית) דמיאן שאזל, במסד הנתונים הקולנועיים KinoPoisk (ברוסית) דמיאן שאזל, באתר Discogs (באנגלית) אבנר שביט, אבנר שביט, קאן‏, לא מרכך עלבונות: ריאיון עם במאי "וויפלאש", דמיאן שאזל, באתר וואלה, 20 באוקטובר 2014 עופרה עופר אורן, "לה לה לנד": האם הוליווד מנותקת, בבלוג "סופרת ספרים", 20 בינואר 2017 דמיאן שאזל, באתר אנציקלופדיה בריטניקה (באנגלית) C à vous - France Télévisions (2017-01-16), Damien Chazelle, réalisateur de LALALAND - C à vous - 13/01/2017, נבדק ב-2024-09-15 A best director Oscar aged just 32: How did Damien Chazelle do it?, NBC News, ‏2017-02-27 (באנגלית) Who's The Youngest Best Director Winner In Golden Globes History? 'La La Land' Director Damien Chazelle Could Break The Record, Bustle, ‏2017-01-04 (באנגלית) ראיון: דמיאן שאזל, הרשימה השחורה (באנגלית), 12 באוקטובר 2014 דמיאן שאזל באתר IMDb ארז דבורה, "התו האחרון": פסנתר בלי כנף, באתר ynet, 24 במרץ 2014 Marlow Stern, ‏‏Whiplash Is Sundance's Hottest Film, A Music-Themed Drama Starring Miles Teller and J.K. Simmons,‏ אתר The Daily Beast (באנגלית), ‏ 24 בינואר 2014 ‏ Metacritic Reviews of "Whiplash, ‏באתר metacritic (באנגלית) Lindsey Bahr, ‏‏Whiplash': Sundance-winning short to become full-length feature -- BREAKING', ‏אתר Entertainment Weekly (באנגלית), ‏14 במאי 2013 Steven Zeitchik and Mark Olsen, ‏‏Sundance 2014 winners: 'Whiplash' wins big, באתר Los Angeles Times (באנגלית), ‏25 בינואר 2014 Rhonda Richford, ‏‏Whiplash Takes Top Prize in Deauville, באתר The Hollywood Reporter (באנגלית), 13 בספטמבר 2014 המועמדים לאוסקר 2014/15: הרשימה המלאה, באתר עין הדג, 15 בינואר 2015